ভোর রাতে মুম্বইয়ে ইডির দফতরে বিধবংসী আগুন, পুড়ে ছাই গুরুত্বপূর্ণ নথি

ওয়েবডেস্ক: ভোর রাতে মুম্বইয়ে ইডির (Mumbai Ed Office) দফতরে বিধবংসী আগুন (Devastating Fire) । পুড়ে ছারখার একাধিক নথি। ঘটনাস্থলে একাধিক দমকলের ইঞ্জিন (Fire Brigade)।  ঘটনায় কোনও হতাহতের খবর না মিললেও বহু গুরুত্বপূর্ণ নথি পুড়ে নষ্ট হয়ে গিয়েছে। শনিবার গভীর রাতে এই ঘটনায় চাঞ্চল্য ছড়িয়েছে। মুম্বইয়ের বালার্ড এস্টেট (Ballard Estate in Mumbai)  এলাকায় গ্র্যান্ড হোটেলের সামনেই একটি ৬’তলা ভবনে রয়েছে এই ইডির দফতর।

রাত আড়াইটে নাগাদ ভবন থেকে দমকলের কাছে ফোন যায়। ততক্ষণে আগুন অনেকটাই ছড়িয়ে পড়েছিল। তাৎপূর্যপূর্ণভাবে মুম্বইয়ের এই ইডি দফতরেই পঞ্জাব ন্যাশনাল ব্যাঙ্কের আর্থিক তছরুপের ঘটনায় অভিযুক্ত মেহুল চোকসী, নীরব মোদিদের তদন্তের মামলা চলছে।

আরও পড়ুন: রোজগার মেলায় ৫১ হাজার নিয়োগ পত্র বিলি প্রধানমন্ত্রীর

খবর পেয়ে ঘটনাস্থলে যায় দমকলের আটটি ইঞ্জিন। পরে অবস্থার গুরুত্ব আরও চারটি ইঞ্জিন আসে। দমকলের তরফে ছ’টি বড় ট্যাঙ্কার, একটি অ্যাম্বুল্যান্স, একটি উদ্ধারকারী গাড়ি এবং অন্যান্য সরঞ্জামের ব্যবস্থাও রাখা হয়। আগুন বাগে আনতে বিশেষ যন্ত্র হাওয়ায় ভাসিয়ে তার মাধ্যমেও জল দেওয়া হয়েছে।

দমকল সূত্রে খবর, ভবনের পাঁচতলা পর্যন্ত আগুন ছড়িয়ে পড়েছিল। রবিবার সকাল পর্যন্ত দমকলকর্মীরা আগুন নিয়ন্ত্রণে আনতে কাজ করেন। ভোর তিনটে নাগাদও অবস্থা ছিল সাংঘাতিক। দমকল কর্তৃপক্ষ এই অবস্থাকে ‘লেভেল ২ পর্যায়ের আগুন’ বলে উল্লেখ করেন। পরে সাড়ে ৪টে নাগাদ আগুন পৌঁছে যায় ‘লেভেল ৩’ পর্যায়ে।

জানা গিয়েছে, আগুন যখন লাগে, তখন প্রায় ভোর রাত। সেই সময় বন্ধ ছিল ইডি দফতর। অফিসে কোনও কর্মী ছিল না। সকালে হলে মানুষের জীবনহানির ঝুঁকি থাকত। অগ্নিকাণ্ডের ঘটনায় ক্ষতির পরিমাণ এখনও জানা যায়নি। সব কিছু খতিয়ে দেখা হচ্ছে। তদন্ত শুরু হয়েছে।

দেখুন অন্য খবর: